ከ1.5 ሚሊዮን ብር በላይ የሚገመት ኮንትሮባንድ በቁጥጥር ስር ዋለ
ዛሬን ጨምሮ ባለፉት ሁለት ቀናት በድምሩ 1,506,260 ብር የሚገመት ኮንትሮባንድ ጅግጅጋ ውስጥ በቁጥጥር ስር መዋሉን የጅግጅጋ ቅርንጫፍ ጽ/ቤት አስታወቀ፡፡በቁጥጥር ስር የዋለው ኮንትሮባንድ ኬሚካል፣ ስኳር እና የቁም እንስሳት የሚያካትት ነው፡፡በዚህ መሰረት በእግር እየተነዱ ከሀገር ሊወጡ የነበሩ ግምታዊ ዋጋቸው 112,500 ብር የሆነ ዘጠኝ በሬዎች የካቲት 16 ቀን 2011 ዓ.ም ሌሊት 7፡00 ጅግጅጋ ውስጥ በሚሊሻና በጉምሩክ አባላት ሲያዙ ተጠርጣው ለጊዜው ማምለጡን ነው የተገለፀው፡፡በተመሳሳይ ታክስና ቀረጥ ያልተከፈለበት 80 በርሜል ለስፖንጅ ፋብሪካ የሚውል ኬሚካል(HLB polymer polyol) በተሽከርካሪ ወደ ሀገር ውስጥ ሊገባ ሲል በፌዴራል ፖሊስና በጉምሩክ አባላት በቁጥጥር ስር ውሏል፡፡ድርጊቱን ፈጽመዋል የተባሉ ተጠርጣሪዎች በቁጥጥር ስር መዋላቸው ተገልጿል፡፡በዛሬው ዕለት እንደዚሁ ከንጋቱ 12፡00 ግምታዊ ዋጋው 500 ሺህ ብር የሆነ 1 ሺህ ከረጢት ስኳር በሰሌዳ ቁጥር 04445 ሱማ በሆነ ተሸክርካሪ ወደ ጅግጅጋ ለማስገባት ሲሞከር በጉምሩክ አባላት መያዙን ከገቢዎች ሚኒስቴር የተገኘው መረጃ ያመለክታል፡፡